
"SLUŠAJ KAKO ZEMLJA DIŠE, 

SLUŠAJ KAKO RASTE TRAVA, 

SLUŠAJ KAKO, > 

POD STOPAMA NAŠIM, 

SKRIVENA SNAGA U SJEMEXNCI SPAVA..." 


) 


PISMO POSJETITELJIMA IZLOŽBE I 
ČITATELJIMA OVE BROŠURE 


' Zagreb, listopad, 1995. 
Poštovani! 
Nekad davno, Još u prošlom stoljeću, održavale su se u 
Hrvatskoj izložbe jabuka. U to je vrijeme vladalo veliko 
zanimanje za raznolikost kultiviranih biljaka a kao. 
rezultat toga naše su generacije naslijedile pravo 
bogatstvo različitih sorata jabuka. Različiti po boji, 
obliku, ukusu, mirisu, trajnosti, upotrebnoj vrijednosti... 
Moderna su vremena otuđila čovjeka od živoga svijeta 
prirode a posljedica toga je osiromašenje i pustošenje ne 
samo "divlje" prirode već I mnogobrojnih vrijednih, 
stoljećima I tisućljećima, s generacije na generaciju 
prenošenih, kultiviranih biljnih sorata i životinjskih 
pasmina. 

Ovogodišnji, drugi po redu, DAN JABUKA ima ponovo 
za cilj upozoriti na zanemarenu baštinu 1 potaknuti 
njeno spašavanje, očuvanje i obnovu. 


Međutim, bez Vaše smo pomoći osuđeni na neuspjeh. 
Mi smo za Vas organizirali izložbu i napisali ovu 
Drošuricu... 

A što možete učiniti VI kako bi nam pomogli u 
nastojanju da spasimo ugroženu baštinu?! 

Dat ćemo Vam sami nekoliko prijedloga: 
Kupujte starinske jabuke na tržnici ili neposredno na 
gospodarstvima malih seljaka. One, većinim, nisu prskane 
sredstvima za zaštitu biljaka, mnoge su jako dobre za 
Jelo I izvrsne za kolače, sokove, ocat... 
Ako posjedujete zapušten starinski voćnjak nemojte ga 
krčiti. I vrlo stara stabla pravilnom se rezidbom i 
njegom mogu pomladiti I još dugo obilno roditi... 
Ako u Vašem voćnjaku raste jabuka koja se odlikuje 
osobito dobrim svojstvima (bujno, zdravo stablo, lijepi i 
ukusni plodovi) razmnožite je cijepljenjem. 
Ako imate dovoljno prostora u vrtu posadite voćke koje 
će se u budućnosti razviti u visoka i bujma stabla (to su 
one cijepljene na podlogu sjemenjak ili na vegetativnu 
podlogu pod nazivom A2)... 
I na kraju ako imate ideje, prijedloge, ako nam možete 
dati kakav savjet ili nam se želite pridružiti javite se 
dopisnicom ili pismom na adresu: 
Hrvatski centar Znanje za okoliš, Vukovarska avenija 68, 
10000 Zagreb (n.r. Božica Papeš-Mokos) 

Srdačno Vas pozdravljaju 

Organizatori izložbe 


Hrvatski centar Znanje za okoliš, Vukovarska av. 68, 
Zagreb 
Božica Papeš-Mokos, voditeljica projekta 


Obrazovni program hrvatskog radija (emisija Slušaj kako 
zemlja diše), Prisavlje 3, Zagreb 

' | Lidija Komes, urednica emisije 
(Emisija se emitira svakog petka od 8.10 - 9.00 h, na 
prvom programu hrvatskog radija) 


Voćarski centar, Kačićeva 9, Zagreb 
' Frane Ivković, direktor 

' STARINSKI VOĆNJACI 
UGROŽENA KULTURNA I PRIRODNA BAŠTINA 


TI isućljećima je čovjek prirodni okoliš prilagođavao 
svojim potrebama. Krčio je šume, pripitomljavao 
divlje životinje, generacijama je selekcionirao i 
oplemenjivao divlje žitarice, povrće i voće, s koljena 
na koljeno prenosio dragocjena, mukotrpno stečena 
znanja... Nastajale su tradicije, rađale se kulture... u 
tijesnoj vezi s prirodom kojom je čovjek bio 
okružen. Tijekom povijesti čovjek je sjemenke i 
sadnice biljnih kultura prenosio s jednoga kraja 
svijeta u drugi. One su se privikavale na lokalne 
klimatske uvjete, medusobno su se križale, javljale 
su se nove, jedinstvene sorte... kako svih drugih 
biljaka tako i jabuka... Bogatstvo čovječanstva danas 
se, izraženo u jabukama, popelo na oko 10.000 
različitih sorti. 

Medutim svestrana i stihijska industrijalizacija, 
modernizacija i, s tim u vezi, napuštanje tradicijskog 
načina života dovela je i dovodi do nepovratnog 
gubitka raznolikosti ne samo među jabukama već i 
medu mnogim drugim starim sortama žitarica, 
povrća, voća... : 






Godinu 1995. proglasilo je Vijeće Europe EUROPSKOM 
GODINOM ZAŠTITE PRIRODE. Radna tema nosi 
| naslov Zaštita prirode izvan zakonom zaštićenih rezervata 
prirode a moto te velike kampanje glasi ZAŠTITA 
PRIRODE POSVUDA 

STARINSKI VOĆNJACI 
BOGATA ŽIVOTNA ZAJEDNICA 


Starinski voćnjaci nisu samo veća ili manja skupina 
stabala koja staru drvenu kuću štiti od vjetrova a 
njenim stanovnicima pomaže, svojim ukusnim 
plodovima, zdravije i ljepše preživjeti dugu zimu. 
Oni su mnogo više od toga... 

Mnogobrojne su se divlje životinje saživjele sa 
"seoskim" načinom života i u starim su voćnjacima 
našle svoj dom. To prije što su voćnjak i seljačko 
dvorište ograđeni gustom, trnovitom živicom, trava 
se ne kosi često, u blizini se nalazi(la) lokva... i vrt 
u kojem domaćica uzgaja salatu, rajčice, mrkvu, 
nevene, georgine, cinije.... 


Raskošno bogatstvo biljnih vrsta, mirisnog cvijeća i 
sočnih plodova omogućuje razvitak i opstanak 
velikog broja različitih malih i velikih životinja. 
Pčele brinu o oprašivanju cvjetova kako bi jabuke 
obilnije rodile. Mnogobrojne ptice pjevice (sjenice, 
crvenrepke, crvendači, slavuji...) čiste voćke od 
biljnih ušiju i gusjenica. U sumrak ćuk i šišmiši 
hvataju noćne leptire a jež i žaba krastača 
pretražuju tlo u potrazi za puževima, crvima, 
kukuljicama i ličinkama različitih kukaca. U 
dupljama starih stabala, visoko u krošnjama ptice 
neometano savijaju gnijezda. U travnju su noći 
ispunjene strastvenim pjevom slavuja a u svibnju 
se iz dubine starog voćnjaka u selima čuje 
melanholičan poj ptice egzotičnoga izgleda - pupavca 
ili "futača", kako ga narod zove. 








O JABUCI 


Lako su kruške tikvice i šljive bistrice omiljene, jer su 


tikvice vrlo ukusno voće a od bistrica se dobiva 
najbolja rakija, osobitu su vrijednost za stanovništvo 
oduvijek imale jabuke, posebno kasne, jesenske i 
zimske sorte. Otporne i tvrdog mesa ne gube tečnost i 
aromatičnost, ako se ispravno čuvaju, sve do prvih 
proljetnih dana... 


Jabuku s pravom zovu kraljicom voća. Plodovi joj zore 
od ranog ljeta sve do kasne jeseni. No, samo tzv. 
jesenske i zimske sorte jabuke zaslužuju tako laskav 
naziv. Tijekom ljeta na tržištu ionako ima dovoljno 
drugoga zanimljivijeg voća, pa plodovi jabuke tek zimi 
dolaze do punog izražaja. Među danas u svijetu 10.000 
poznatih sorata ovoga voća zacijelo ima i takvih koje 
svojim izgledom i okusom u zimskom razdoblju mogu 
pružiti izuzetan užitak skladne punoće i svježine. 

Ali ne samo to. Osim užitka, takvi plodovi jabuke 
pružaju ljudskom organizmu prirodan i uravnotežen 
sadržaj vitamina, minerala, kiselina, voćnih šećera i 
tvari za dobru probavu... a sve to s malo kalorija. 


Jabuka je kontinentalna voćka. Najbolje uspijeva i 
najbolju kakvoću ploda daje u tzv. jabučarskim 
područjima kakvih u našoj državi ima u izobilju. 

MALA POVIJEST JABUKE 


Poput svih drugih biljnih kultura i jabuka ima svoje 
divlje srodnike i pretke. Nekoliko različitih vrsta divljih 
jabuka živi u brdovitim, listopadnim šumama Europe, 
Azije (podno Himalaja), na Kavkazu, u planinama 


Turske, u Kini i Japanu. Polupitomih jabuka ima i 

danas. Nastale su spontano, iz sjemena, imaju malo : 
veće, ljepše i ukusnije plodove od svojih srodnih | 
divljaka. 

Zahvaljujući čovjekovoj sposobnosti zapažanja, 

prikupljanja i prenošenja znanja, svjesnim je 





selekcioniranjem to zeleno, sitno, neugledno, kiselo i 
trpko šumsko voće, tijekom proteklih stoljeća postiglo 
bogatu raskoš okusa, boja i mirisa. 


O jabukama govore već prastare mitološke priče, 
spominju se u Homčrovoj Ilijadi i Odiseji, mnogi 
spomenici drevnih kultura Egipta, Kine, Perzije, 
Sumerije, Grčke, Rima potvrđuju da se jabuke uzgajaju 
kao voćke već više od 4.000 godina. Jabuke su 
opisivali stari grčki i rimski pisci. 

Rimski su osvajači, u osvojenim područjima širili 
kulturu uzgoja jabuka. 

U srednjem vijeku jabuke su se najviše uzgajale na 
vladarskim, vlastelinskim i manastirskim posjedima, a 
odatle su dospjele i u male seljačke voćnjake. 





Na početku 19. st. u Hrvatskoj je, u program narodnih 
škola u Vojnoj krajini, uvedeno podizanje školskih 
vrtova, u kojima su se, među ostalim, uzgajale i 


.ve,«. 

OPĆENITO O PODLOZI JABUKE 


Kultivirana jabuka sastoji se od dva važna dijela: od 
podloge i plemke. Većina stabala jabuke nastala je 
cijepljenjem plemke na podlogu. Podlozi pripada pritom 
korijen i samo podnožje debla a iz plemke (grančice 
odrezane sa stabla željene sorte) razvije se ostatak 
debla i krošnja voćke. 

Sve do 60-tih godina ovoga stoljeća najčešće se za 
podlogu koristila divlja šumska jabuka a rjeđe neka 
druga, poludivlja, a obje su nastale iz sjemenke (= 
sjemenjak). Razvoj voćarstva doveo je do plantažne 
proizvodnje za koju su stabla visokog uzgojnog oblika 
postala krajnje neprikladna. Pojavile su se vegetativne 
podloge slabe i srednje bujnosti pa smo tako dobili i 
"patuljaste voćke". 

One su, dakako, nezamjenjive u intenzivnoj, plantažnoj 
proizvodnji, ali za mnoge prostrane seoske vrtove, za 
sadnju uz njive, oranice ili puteve, gdje se voćke mogu 
uzgajati ekstenzivno (gotovo prepuštene same sebi - 
kao npr. jabuke moštenke) ipak će cijepljenje na 
sjemenjak biti najoptimalnije rješenje. Takva je voćka 
najbolje prilagodena lokalnim klimatskim uvjetima 
(osobito ako se plemka uzme s otpornog stabla. dobre 
rodnosti). Ona najbolje podnosi ljetne suše i zimske 
hladnoće, zakorjenjuje se vrlo duboko i čvrsto. Stablo 
cijepljeno na sjemenjak mogu diživjeti duboku starost, 
ovisno o sorti, 50-100 godina. 

Vegetativne podloge označene su šiframa. Navest ćemo 
nekoliko primjera: slabu bujnost imaju, npr., podloge s 
oznakom M9 i M26 i one se sade gusto, kao špalir. 

Nekima je potreban oslonac jer se zakorjenjuju vrlo 
plitko. 
M7 i MMIO su srednje-bujne podloge, izrastu u manja 
Stabalca i sade se na razmak od oko 6-7 metara. Postoje 
vegetativne podloge veće bujnosti Poznatije među njima jesu, 
npr., one s oznakom M25 i A2. 


JABUKA 1 
ZA SVAKI MJESEC U GODINI | 


Različite sorte jabuka dozrijevaju neprestano - od 
srpnja do veljače. | 
Ljetne sorte dozrijevaju u srpanju i kolovozu nisu 
trajne i treba ih odmah potrošiti. 
Jesenske sorte dozrijevaju, većinom, u rujnu i mogu se 
čuvati do studenoga/prosinca. 
Zimske sorte beru se, uglavnom, u listopadu. Neke su 
dobre za jelo već u studenome a druge tek u siječnju 
ili čak veljači. 
Postoje jabuke koje je moguće, u dobrom podrumu, 
sačuvati do lipnja. 
; kk 
Ovaj mali kalendar daje nam primjer koje stare sorte : 
jabuka možemo koristiti u pojedinim mjesecima - | 


počevši od srpnja. \ 


VII: Bjeličnik 

VIII: Astrahan, Šarlamovski 

IX: Graafenstein, Crveni jesenji kalvil 
X: Danciger, Zlatna zimska parmenka 
XI: Kardinal, Baumanova, Harbertova 

XII: Ananas, Cox Orange 
I: Kanada, Batulenka, Božićnica 

I: Lijepocvjetka, Booskop, Mašanka, Krivopeteljka: 
II: Ontario 

IV: Šampanjaka 

V/VI: Bobovac 


IZBOR I OPIS 
NEKOLIKO STARIH SORATA JABUKA 


P ri izboru sorte za sadnju ne treba zaboraviti činjenicu 
da različite sorte imaju različite zahtjeve u vezi s klimatskim 
uvjetima i tlom. Nekima je potrebno više svjetla i topline, 
druge bolje uspijevaju u "oštrijoj" klimi. Tek kad su njene 
potrebe zadovoljene, jabuka (kao i svaka druga voćka) može 
ispuniti očekivanja, izrasti u zdravo i otporno stablo, obilno 
roditi, dati sočne, ukusne i lijepe plodove... Tipičan 
jabučarski položaj ima višu nadmorsku visinu, ujednačenu 
vlagu tla, u vrijeme zriobe plodova vladaju umjereno topli i 
sunčani dani, svježe i rosne noći i jutra. U izrazito 
vinorodnim područjima jabukama je prevruće i presuho te ih 
češće napada pepelnica a u prehladnim područjima kasne 
sorte ne stignu potpuno sazrijeti. 

Mnoge sorte jabuka triploidne su - što znači da imaju 
jednu skupinu kromosoma više nego "normalne" (diploidne) 
sorte. Triploidne su sorte bujnijeg rasta i krupnijih, često 
neujednačenih plodova, ali su slabi oplođivači drugih sorti. 


Neke triploidne sorte vrlo su poznate starinske jabuke kao 
što su: Boskoop, Kanada, Kardinal, Božićnica, Bobovac... 
Kako jabuka ne. može sama sebe oploditi, u blizini se mora 


. nalaziti odgovatrajuća sorta-oplođivač koja cvate istovremeno 


Među dobre oplođivače spadaju slijedeće sorte: Ontario, 
Bjeličnik, Parmenka, Danciger, Jonathan, Šampanjka, 

Lijepocvjetka, Šarlamovski, Krivopeteljka, London Pepping, 
Mašanka, Carević... 


O izboru i kombinaciji različitih sorata za osnivanje voćnjaka 
najbolje je posavjetovati se sa stručnjacima... ili s dobrim 
priručnikom. 


BOSKOOP, Krupna kožara, Lederica (njem. Boskoop) 


Boskoop pripada jednoj od najboljih jabuka iz skupine 
lederica kako ih kod nas zove narod. 

Nastala je slučajno iz sjemenke. Kožica ploda debela je i 
hrapava, blijedožute je boje a na sunčanoj stani prošarana 
je sjanorumenim nejednolikim prugama. Meso je čvrsto, 
žućkasto, slatko, aromatično, osvježavajućega vinskog okusa. 
Boskoop ne treba saditi u suha i zbijena tla. Osjetljiv je i 
na kasne proljetne mrazeve, rak kore i crvljivost plodova a 
na glavne je bolesti, krastavost 1 pepelnicu, vrlo otporna. 
Na dubokim, plodnim, rahlim i umjereno vlažnim tlima 
Boskoop. raste brzo, rodi obilno, ali neredovito, i razvije 
bujno stablo koje može doživjeti starost i do 100 godina. 


BO ŽI ĆN ICA, Pogačnica, Repica, (njem. Haslinger) 


Božićnica je (kao i mnoge druge sorte) nastala slučajno, iz 
sjemena, u jednoj od zemalja srednje ili jugoistočne Europe. 
Plodovi su krupni, “plosnati (po tome je dobila ime 
Pogačnica), žarko crveni, posuti mnogobrojnim smeđim 
točkama. Meso je sočno i slatkokiselkasto. Plodovi su 
trajni i moguće ih je do proljeća čuvati u običnom 
podrumu. Spada u dugovječne sorte bujnoga stabla. Dobro 
podnosi niske temperature, uspijeva na različitim položajima 

i visinama gdje ima dovoljno svjetla i vlage. Ako se uzpaja 
na dubljim 1 rahlijim tlima bit će otpornija na bolesti a o 
tome će uvelike ovisiti rodnost 1 kvaliteta plodova. 


DANCIGER, Danciška rebrača, (njem. Danziger 
Kantapfel) 


Danciger je vrlo stara europska sorta plodovi koje se kod 
nas beru u drugoj polovici rujna, potpuno sazrijevaju 
sredinom listopada i mogu se očuvati svježima do sredine 
prosinca. Snažno razvijeno stablo s dobro razgranatom ' 
krošnjom doživi 50 godina. Rodi obilno, ali periodično, 
svake druge godine. Plod je srednje veličine, sjajan, boja mu 
varira od prljavo zelene do žute u sjeni i tamnocrvene na 
punom svjetlu. Ima karakteristične oštre bridove po obodu 
čaške. Meso, zelenkasto-bijele boje, protkano zelenim nitim, 
sočno je, slatko i vinskog okusa. Danciger dobro uspijeva ma 
većini tala, u pogledu klimatskih uvjeta nije osobito izbirljiv, 
cvijet 1 drvo otporni su na mrazeve a bolesti ga napadaju 
rijetko.. 


KANADA, Kanadska reneta (njem: Kanada Renette) 


Kanada je opisana u Francuskoj još 1771. Plodovi 
sazrijevaju potkraj rujna i na početku listopada. Treba je 
odmah brati jer prekasno branje izaziva kasnije, u skladištu, 
brašnjavost plodova. Plodovi mogu biti vrlo krupni, rebrasti, 
kožica je hrapava a boja je najčešće svijetlozelenkasto-žuta. 
Karakteristične su velike sive točke, zvjezdastog oblika. 

Meso je u vrijeme branja čvrsto, kasnije omekša, aromatično 


(je, sočno, plemenitoga slatkovinskog okusa... Na zraku 


potamni. Ako prostor za skladištenje nije dovoljno vlažan 
plodovi se brzo smežuraju, izgube oblik, fini okus i aromu. 

U prikladnim uvjetima plodovi traju do ožujka. Kanadi 
pogoduju vlažniji, brdoviti položaji, ali još dovoljno topli. Na 
takvim mjestima može uspijevati i vinova loza. Tlo bi 
moralo biti duboko i toplo, ne prevlažno. Na prikladnim je 
položajima dovoljno otporna na bolesti i štetnike. 


KARDINAL, Pisani kardinal, Plamnata, Funtača (njem. 
Geflammter Kardinal) 


Kardinal je vrlo stara evropska sorta. Berbe se na početku 
rujna i jedva se može održati do početka zime. Duga je 
životnog vijeka, sa snažnim deblom, stablo je vrlo bujno, 
cvate rano, rodi redovito. Plod je vrlo krupan, asimetričan, 
sa tri karakteristična, izrazita obla rebra. Kožica ploda je 
debela, čvrsta, sjajna, masna, osnovne slamnatožute boje 
koje sunce oboji jarkim nejednolikim crvenim prugama. 
Meso je žućkasto-bijelo sočno i tvrdo a, kad je potpuno 
zrelo, postaje rahlo. Kardinal mnogo bolje uspijeva na 
vlažnijim nego na suhim tlima, na klimatske uvjete nema 
osobito visoke zahljeve i u sjeverozapadnim krajevima 
Hrvatske uspijeva dobro. Nije osjetljiv na hladnoću, 
otporan je i zdrav, jedino u vlažnijim godinama plodovi 
pokazuju sklonost trulenju. 

JABUČNI OCAT - LIJEK 


Piva jabuke bogat je  vitminima, šećerima, pektinima 
i vrijednim mineralima kao što su npr. kalij, fosfor, 
klor, magnezij, flor... 

Najznačajniji je svakako kalij. To je mineral koji 
sudjeluje u biokemijskim procesima u stanicama 
čovjekovog organizma i vrlo je važan za njihovo 
pravilno funkcioniranje. Nedostatak kalija (kao i 
drugih minerala) može dovesti do općeg, slabljenja 
tijela i mnogobrojnih oboljenja. Redovito uzimanje 
svježeg voća i jabučnog octa djeluje preventivno a 
znanstveno je dokazano i njihovo ljekovito djelovanje 
kod nekih kroničnih oboljenja. Jabučni ocat 
preporučuju i pojedini liječnici kao zamjenu za 
sintetički proizvedene lijekove - kao, npr., kod kronične 
glavobolje, oboljenja sinusa, arterioskleroze, artritisa, 
reumatizma, kroničnog umora, povišenig krvnog tlaka, 
pretjerane gojaznosti... 


RECEPT 
U čaši mlake vode rastopite dvije male Žličice | 
jabučnog octa i jednu do dvije žličice meda. Taj 
ukusan, vitaminima i mineralima bogat napitak pijte 
svaki dan, dva do tri puta, prije jela - u trajanju, 
najmanje jedan, do tri mjeseca - ovisno o rezultatima 
ozdravljenja. 
Zatim napravite pauzu (jedan do dva mjeseca) a onda 
čitav postupak, prema potrebi, ponovite. 

PRIPREMA JABUČNOG OCTA 


Jabučni ocat nastaje procesom vrenja. Jabučni se sok 
postupno pretvara u ocat djelovanjem octenih bakterija 
- uz prisustvo zraka. Sok mora sadržavati dovoljno 
šećera kako bi se pri vrenju razvila dovoljna količina 
alkohola -potrebna za kasnije nastajanje octa. 


Ocat može svatko, u vlastitom domaćinstvu, pripremiti 
sam. Za jednu litru octa potroši se oko 3 kg jabuka. 


Postupak pripreme jabučnog octa jednostavan je i 
izvodi se kako slijedi: 

Zrele jabuke valja sakupiti i oprati, potom usitniti, 
prešanjem ili ih zdrobiti velikim drvenim batom - na 
drvenom panju. Usitnjavanje je potrebno kako bi 
jabuke pustile sok. (Gnjile i natrule plodove odbaciti!) 
Usitnjene jabuke odlažu se u dobro opranu drvenu ili 
plastičnu bačvu (kacu). Budući da se u procesu vrenja 
masi povećava volumen kacu ne smijemo napuniti do 
vrha Smjesa smije zauzimati oko 80% zapremine 
posude. 


Kako bi postupak vrenja tekao kako valja temperatura 
zraka u prostoriji, gdje je smještena posuda (pokrivena 
gazom), mora biti iznad 200C (do 280C). Tijekom 
fermentacije jabučni sok postaje sve reskiji, zatim sve 
kiseliji i nakon 15-20 dana nastaje ocat. Po završetku 
vrenja ocat treba procijediti, prvo kroz rijetko, potom 
kroz gusto sito i uliti u čiste staklenke. Boce valja 
čvrsto začepiti a najbolje ih je čuvati u mračnom i- 
hladnom prostoru (podrumu). Rok trajanja ispravno 

pripremljenog i pravilno uskladištenog octa neograničen 
je. 
Postupak vrenja može se ubrzati dodavanjem male 
količine šećera ili vinskog kvasca. 


Dobar jabučni ocat ugodnog je, specifičnog mirisa po 
jabukama, potpuno je bistar, lijepe zlatno-žute boje. 
Boja, okus i miris ovisit će, uvelike, i o upotrebljenim 
sortama. Preporučljivo je mješavini starih "domaćih" 
sorata dodati i divlje šumske jabuke (10-20%). 


Manje količine octa pripremit ćemo tako da oprane, 
neprskane jabuke narežemo ili sameljemo u stroju za 
mljevenje mesa. Usitnjenu masu valja pokriti gazom i 
ostaviti u čistoj staklenoj ili emajliranoj posudi - na 
toplom mjestu. Procesom vrenja nastat će nakon 15-20 
dana ocat, kojeg na kraju valja procijediti i čuvati u 
dobro začepljenim staklenim bocama. 


Sluzava želatinozna masa koja se razvija na površini 
octa (ako boce nisu dovoljno čvrsto začepljene) 
bezopasna je. To je kultura octenih bakterija i naziva 
se octena matica. Uklanja se cijeđenjem kroz sito. 

440.000 1 samo 1.800 litara vode... 
Do. o 2 = 

U okviru odgojno-obrazovnog projekta Obnova tradicijskog 
obiteljskog gospodarstva u tijeku je pisanje i tiskanje 
popularno pisanih brošura. Do kraja 1995. iz tiska će, u 
izdanju Hrvatskog centra Znanje za okoliš, izaći slijedeći 
naslovi. . 

Živica 

Starinski voćnjak 

Sakupljanje i čuvanje sjemena 

Neke autohtone pasmine domaćih životinja 

Starinsko cvijeće i ljekovito bilje 

Osnove biopoljoprivrede i biovrta 


Pm m a. PS === 


Sve brošure tiskaju se na recikliranom papiru. Za reciklirani 
smo se papir odlučili zato jer smo uvjereni da su sačuvane 
šume, pitke vode 1 čisti zrak važniji za kvalitetu čovjekova 
života od sjajnoga papira... ' 

Naime: 

Za proizvodnju 1.000 kg recikliranog papira upotrijebljen je 
(umjesto 20 srušenih stabala) samo stari papir. Umjesto 
7.600 kWh potrošeno je samo 2.750 kWh struje a umjesto 





Tijekom — odvijanja projekta surađujemo sa = slijedećim 
stručnim i znanstvenim, domaćim i stranim, vladinim i 
nevladinim organizacijama: . 

E.R.D.E., Austrijski institut za primijenjenu ekopedagogiju, 
Graz *** GRAD ZAGREB, Zavod za planiranje razvoja i 
zaštitu čovjekova okoliša *** Gradski sekretarijat za 
obrazovanje kulturu i znanost, Zagreb ***  AGRONOMSKI 
FAKULTET, Zagreb *** BOTANIČKI VRT, Zagreb *** 
ARCHE NOACH, Austrijsko udruženje za zaštitu starih 
sorata biljnih kultura, Beč *** ERNTE, Udruženje za bio- 
organsku poljoprivredu, Graz 

JABUKA 


Stare sorte: 


BATULENKA 
BAUMANOVA 
BJELIČNIK 
BOSKOOP 
BOŽIĆNICA 
BOBOVAC 
CAREVIĆ 
CIGANICA 
DANCIGER 
HARBERTOVA 
KALVIL 
KANADA 
KARDINAL 
KRIVOPETELJKA 
LIJEPOCVJETKA 
LONDON PEPPING 
MAŠANKA 
ONTARIO 
OVČJI GUBEC 
PARMENKA 
ŠAMPANJKA 
ZVONOLIK 
JONATHAN 


N 0 ve sorte: 


Elstar 
Gloster 
Royal Gala 
Alkamene 
Odin 
Jonadel 
Jonamac 
Jonared 
Jonagold 
Idared 
Starking 
Redchief 
Prima 
Ivette 
Holiday 
Smoothee 
Mutsu 
Braeburn 
Fuji 
Goldjon 
Summarred 
Lobo 


GOLDEN DELICIOUS 


DELICIOUS 
COX ORANGE 
McINTOSCH 


GRANY SMITH 


